**Ministru kabineta noteikumu projekta** **“Grozījumi Ministru kabineta 2016.gada 20.decembra noteikumos Nr.870 “Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016.gada 20.decembra noteikumos Nr.870 “Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu”" (turpmāk – noteikumu projekts) mērķis:1. veikt 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru " (turpmāk – SAM 9.3.2.) pieejamā finansējuma palielinājumu ņemot vērā Eiropas Savienības (turpmāk – ES) fondu pārdales darbības programmas “Izaugsme un nodarbinātība” ietvaros ar mērķi nodrošināt veselības aprūpes iestāžu gatavību COVID-19 un citu sabiedrības veselības krīžu gadījumos, piešķirtos valsts budžeta līdzekļus un piešķirtās virssaistības, kā arī SAM 9.3.2. no citiem projektiem pārdalāmās neatbilstības, attiecīgi papildinot ar jaunu SAM 9.3.2. 1.kārtas 2.apakškārtas projektu iesniegumu atlasi;.
2. papildināt un precizēt sasniedzamo finanšu rādītāja vērtību, finansējuma saņēmēja loku un atbalstāmās darbības;
3. veikt tehniskus precizējumus.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu, lai nodrošinātu sekmīgu un savlaicīgu Eiropas Savienības fondu līdzekļu apguvi un darbības programmas “Izaugsme un nodarbinātība” kopējā mērķa un iznākumu rādītāju sasniegšanu Eiropas Savienības struktūrfondu un Kohēzijas fonda 2014.-2020.gada plānošanas perioda ietvaros.Ministru kabineta 2020.gada 21.janvāra sēdes protokola Nr.3 32. § “Rīkojuma projekts "Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā "Izaugsme un nodarbinātība""” (TA-31)” 5.punkts nosaka kārtību, kādā novirzāms finansējums 29 378 444 EUR apmērā VSIA “Paula Stradiņa klīniskās universitātes slimnīca” Eiropas Reģionālās attīstības fonda projektam Nr.9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība”.Ministru kabineta 2020.gada 19.maija sēdes protokola Nr.34 33.paragr.(TA-882) 4.punkts nosaka nodrošinot ierosinātās darbības programmas "Izaugsme un nodarbinātība" specifisko atbalsta mērķu un pasākumu Eiropas Savienības struktūrfondu un Kohēzijas fonda finansējuma pārdales, paredzot kopējo finansējuma 499 029 112 EUR apmērā novirzīšanu pasākumiem COVID-19 seku mazināšanai un Veselības ministrijai iesniegt izskatīšanai Ministru kabinetā attiecīgus Ministru kabineta noteikumus par specifisko atbalsta mērķu vai pasākumu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | 1. Reaģējot uz COVID-19 izraisīto krīzes situāciju un nepieciešamību stiprināt veselības aprūpes pakalpojumu sniedzēju kapacitāti, ar 2020.gada 2.jūlija Ministru kabineta rīkojumu Nr.371 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"” nacionālajā līmenī tika apstiprināti grozījumi Nr.6 darbības programmā “Izaugsme un nodarbinātība” (turpmāk – darbības programma), kurus Eiropas Komisija ir apstiprinājusi ar 2020.gada 20.jūlija lēmumu, kas paredz papildus Eiropas Reģionālās attīstības fonda (turpmāk- ERAF) finansējumu piesaisti SAM 9.3.2. mērķim. Attiecīgi šobrīd spēkā esošo Ministru kabineta 2016.gada 20.decembra noteikumos Nr.870 *"Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru"* projektu iesniegumu atlases pirmo un otro kārtu" (turpmāk – MK noteikumi Nr.870) norādītajam pieejamajam finansējumam papildus tiek piesaistīts finansējums:
	1. SIA “Rīgas Austrumu klīniskā universitātes slimnīca” stacionāra “Gaiļezers” 9.korpusa atjaunošanai piesaistīts finansējums kopā 25 712 021 *euro*, tai skaitā ERAF finansējums 21 855 218 *euro*, valsts budžeta finansējums 2 314 082 *euro* un privātais līdzfinansējums 1 542 721 *euro*.
	2. SIA “Rīgas Psihiatrijas un narkoloģijas centrs” multifunkcionāla ambulatorā centra būvniecībai piesaistīts finansējums kopā 6 582 096 *euro*, tai skaitā ERAF finansējums 5 594 782 *euro*, valsts budžeta finansējums 592 389 *euro* un privātais līdzfinansējums 394 925 *euro*.

Noteikumu projektā vietām mainīti 1. pielikums un 2.pielikums. Attiecīgi noteikumu projektā precizēts 1.pielikums “*Darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases pirmās un otrās kārtas atbalsta saņēmēji un finansējuma sadalījums”* (turpmāk – 1.pielikums), kur 1.1.1.2.apakšpunktā norādīts SIA “Rīgas Austrumu klīniskā universitātes slimnīca” un 1.2.2..apakšpunktā norādīts SIA “Rīgas Psihiatrijas un narkoloģijas centrs” pieejamais attiecināmais finansējums. Attiecīgi par šo papildus piešķirto finansējumu precizēti MK noteikumu Nr.870 8.,9. un 10.punkti.1. SIA “Rīgas Austrumu klīniskā universitātes slimnīca” jau šobrīd ir SAM 9.3.2. finansējuma saņēmējs un ir iekļauts darbības programmas 2.9.apakšsadaļas “Sociālā iekļaušana un nabadzības apkarošana” tabulā Nr.2.9.15. (5) “ERAF specifiskie iznākuma rādītāji” norādītā i.9.3.2.a rādītāja “Uzlaboto ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai” vērtībā – kopā 606 iestādes. Savukārt SIA “Rīgas Psihiatrijas un narkoloģijas centrs” līdz šim nav bijis SAM 9.3.2. finansējuma saņēmējs, tādejādi darbības programmā norādītā i.9.3.2.a rādītāja “Uzlaboto ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai” vērtība tiek palielināta par vienu iestādi – kopā 607 iestādes. Tomēr noteikumu projekts precizē MK noteikumu Nr.870 7.2.1. un 7.2.1.1.apakšpunktus par iznākuma rādītāja iestāžu skaits vērtību, palielinot to par vēl vienu iestādi – Neatliekamās medicīniskās palīdzības dienests, kurai finansējums piesaistīts no virssaistībām, kastas darbības programmā neuzrādās, bet MK noteikumos tiek noteikts. Kopā rādītājs MK noteikumu 7.2.1.punktā noteikts 608 iestādes, savukārt 7.2.1.1. apakšpunktā noteiktas projektu iesniegumu atlases pirmajā kārtā – 14 ārstniecības iestādes.
2. Papildus darbības programma tika papildināta ar jaunu iznākuma rādītāju – i.9.3.2.c (CV12) Attīstītās infrastruktūras vērtība COVID-19 seku mazināšanai – kopējās publiskās izmaksas – 30 356 471 *euro*, kurā iekļaujas SIA “Rīgas Austrumu klīniskā universitātes slimnīca” un SIA “Rīgas Psihiatrijas un narkoloģijas centrs” papildus piešķirtais publiskais (ERAF un valsts budžeta) finansējums. Attiecīgi noteikumu projekts papildina MK noteikumus Nr.870 ar jaunu 7.2.3.apakšpunktu.
3. MK Noteikumu Nr.870 nosaka VSIA “Paula Stradiņa klīniskās universitātes slimnīca” ERAF projektam Nr.9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība” (turpmāk – lielais projekts) pieejamo finansējumu. Lielā projekta īstenošanas laikā, būvdarbu tehniskā projekta ietvaros, saņemotkontroltāmi, tika konstatēts izmaksu pieaugums, kas saistīts ar racionālākiem risinājumiem ēkas būvniecībai un telpu izmantošanai jeb intensitātes uzlabošanai. Attiecīgi saskaņā ar Ministru kabineta 2020. gada 21.janvāra sēdes protokollēmuma Nr.3 32. § *“Rīkojuma projekts “Grozījumi Eiropas savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība”””* (turpmāk – 21.01.2020 protokollēmums Nr.3) 5.punktā noteikto Slimnīcas lielā projekta īstenošanai plānots novirzīt **29 378 444 *euro***, veicot finansējuma pārdali starp Veselības ministrijai, Kultūras ministrijai un Labklājības ministrijai pieejamo Eiropas Savienības fondu 2014. - 2020. gada plānošanas perioda finansējumu. Attiecīgi ar 2020.gada 22.janvāra Ministru kabineta rīkojumu Nr.25 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"” nacionālajā līmenī tika apstiprināti grozījumi Nr.5 darbības programmā, kurus Eiropas Komisija ir apstiprinājusi ar 2020.gada 28.aprīļa lēmumu Nr.CCI 2014LV16MAOP001.

Turpinot būvdarbu iepirkumu un saņemot faktiskos būvdarbu izmaksu piedāvājumus, tika konstatēts papildus sadārdzinājums. Ņemot vērā COVID-19 pandēmijas izaicinājumus un nepieciešamību nodrošināt veselības aprūpes pakalpojumus arī krīžu situācijās ar 2020.gada 2.jūnija Ministru kabineta protokollēmumu Nr.38 49. § “Informatīvais ziņojums "Par pasākumiem Covid-19 krīzes pārvarēšanai un ekonomikas atlabšanai"” (turpmāk – 02.06.2020 MK protokollēmums Nr.38) 7.punktu un 1.pielikuma 39.rindu tika iezīmēts papildus valsts budžeta finansējums VSIA “Paula Stradiņa klīniskās universitātes slimnīca” A 2 korpusa pilnas funkcionalitātes nodrošināšanai **20 000 000 *euro*** apmērā.Attiecīgi noteikumu projekts paredz papildināt lielajam projektam pieejamo finansējumu kopā līdz 140 447 122 *euro.* Atbilstoši precizēti MK noteikumu Nr.870 8.,9. un 10.punkti un precizēts 1.pielikuma 2.punkts, palielinot pieejamo finansējumu. Tostarp tiek precizēts MK noteikumu Nr.870 11.punktā norādītais lielajam projektam pieejamais ERAF un valsts budžeta līdzfinansējuma apmērs procentuāli. Kā arī MK noteikumi Nr.870 papildināti ar jaunu 45.punktu, kurš paredz iespēju iesniegt grozījumus projektā, palielinot pieejamo projekta summu līdz 140 447 122 *euro*.1. Papildus ar 02.06.2020 MK protokollēmuma Nr.38 3.punktu un 1.pielikuma 40.rindu tika piešķirts papildus valsts budžeta virssaistību finansējums SIA “Rīgas Austrumu klīniskā universitātes slimnīca” infrastruktūras onkoloģijas un terapijas profila droša ārstniecības procesa nodrošināšanai esošajā Latvijas onkoloģijas centra (LOC) stacionāra ēkā Hipokrāta iela 4,Rīga (turpmāk - stacionāra “Latvijas Onkoloģijas centrs”) 27 659 574 *euro*, t.sk. ERAF finansējums 23 510 638 *euro*, valsts budžeta līdzfinansējums 2 489 362 *euro* un privātais finansējums 1 659 574 *euro* apmērā.

Attiecīgi noteikumu projekts paredz precizēt MK noteikumu Nr.870 8., 9. un 10.punktus un 1.pielikuma 1.2.2.apakšpunktā noteikt SIA “Rīgas Austrumu klīniskā universitātes slimnīca” stacionāra “Latvijas Onkoloģijas centrs” pārbūvei pieejamo finansējumu, tostarp MK Noteikumu Nr.870 jaunā 46.punktā paredzot jaunu 1.kārtas projektu atlases 2.apakškārtu.1. Papildus saskaņā ar 2020.gada 11.augusta Ministru kabineta protokollēmumu Nr.47 84.paragr. (TA-1303) 2.6.apakšpunktā noteikto par virssaistību izmantošanu Covid - 19 seku mīkstināšanas pasākumiem ES fondu darbības programmas "Izaugsme un nodarbinātība" ieviešanā, kurā saskaņā ar MK 2020. gada 2. jūnija sēdes protokola Nr. 38 49.§ 6.punktā noteikto uzdevumu FM[[1]](#footnote-1) un, ņemot vērā ekonomikas atlabšanas vajadzības un investīciju efektivitāti, un pamatojoties uz nozaru ministriju sniegto informāciju, FM rosina piešķirt papildu virssaistības tostarp 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” īstenošanai Veselības ministrijai16 400 000 *euro* (tai skaitā 13 940 000 *euro* ERAF līdzfinansējums un 2 460 000 *euro* valsts budžeta līdzfinansējums), kas paredzēts, lai nodrošinātu atbalstu Neatliekamās medicīniskās palīdzības dienestam (turpmāk – NMPD) tehniskā nodrošinājuma izmaksām jeb operatīvo medicīnisko transportlīdzekļu autoparka atjaunošanai. Minētais atbalsts nodrošinās NMPD operatīvā medicīniskā transporta parka gatavību gan ikdienā, gan dažādās kritiskās situācijās, t.sk. ārkārtējās situācijas laikā. Esošais valsts budžeta finansējums nav pietiekams NMPD autoparka atjaunošanai un rada riskus savlaicīgas neatliekamās palīdzības sniegšanai, tādēļ nepieciešams piesaistīt virssaistību finansējumu minēto risku novēršanai. Ar piešķirto finansējumu plānota 153 operatīvo medicīnisko transportlīdzekļu iegāde. Attiecīgi iekļauts jauns punkts 30.1, kurš nosaka, ka atbalstāmās darbības ietvaros ir attiecināma šo noteikumu 1.pielikuma 1.2.3.apakšpunktā minētajam finansējuma saņēmējam - NMPD, un tās ietvaros ir atbalstāmas tehniskā nodrošinājumu iegādes izmaksas, kas iekļauj gan ar operatīvo medicīnisko transportlīdzekļu iegādi un piegādi un aprīkošanu saistītie izdevumi, bet nav atbalstāmi uzturēšanas izdevumi.

Attiecīgi noteikumu projekts paredz precizēt MK noteikumu Nr.870 8., 9. un 10.punktus un 1.pielikuma 1.2.3.apakšpunktā noteikt NMPD pieejamo finansējumu. NMPD finansējums tiks piešķirts saskaņā ar MK noteikumu Nr.870 jaunā 46.punktā noteikto jauno 1.kārtas projektu atlases 2.apakškārtu.1. SAM 9.3.2. 1.kārtas ietvaros sākotnēji tika paredzēta tikai viena 1.kārtas ierobežota projektu iesniedzēju projektu iesniegumu atlase, ņemot vērā papildus jaunu finansējuma saņēmēju SIA “Rīgas Psihiatrijas un narkoloģijas centrs” un NMPD, 1.kārta tiek sadalīta divās apakškārtās. 1.apakškārta, kur projektu iesniegumu atlase ir jau noslēgusies, savukārt 2.apakškārta tiks izsludināta pēc noteikumu projekta spēkā stāšanas brīža, kas provizoriski varētu būt pēc 2020.gada 1.novembra. 2.apakškārtas ietvaros projektus iesniegs SIA “Rīgas Austrumu klīniskā universitātes slimnīca” par stacionāra “Latvijas Onkoloģijas centrs” attīstību, SIA “Rīgas Psihiatrijas un narkoloģijas centrs” un NMPD. Savukārt par SIA “Rīgas Austrumu klīniskā universitātes slimnīca” stacionāra “Gaiļezers” 9.korpusa atjaunošanai piesaistīto finansējumu, par cik 9.korpusa atjaunošana gan mērķa ziņā un arī fiziskās atrašanās ziņā nav nodalāmas no šobrīd īstenošanā esošā 1.korpusa pārbūves darbiem, tiks veikt grozījumi esošajā SIA “Rīgas Austrumu klīniskā universitātes slimnīca” īstenojamā projektā Nr. 9.3.2.0/17/I/004 “SIA “Rīgas Austrumu klīniskā universitātes slimnīca”. MK Noteikumu Nr.870 jaunā 44.punktā paredzot iespēju 1.kārtas projektu atlases 1.apakškārtas finansējuma saņēmējam - SIA “Rīgas Austrumu klīniskā universitātes slimnīca” iesniegt grozījumus projektā palielinot pieejamo projekta summu līdz 1.pielikuma 1.1.1.2.apakšpunktā noteiktajam finansējumam.
2. SAM 9.3.2. atbalsts ārstniecības iestādēm tiek sniegts saskaņā ar Eiropas Komisijas 2011. gada 20. decembra lēmumu Nr. [2012/21/ES](http://eur-lex.europa.eu/eli/dec/2012/21/oj/?locale=LV) par Līguma par Eiropas Savienības darbību [106. panta](https://likumi.lv/ta/id/287656#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – VTNP). Ņemot vērā, ka ārstniecības iestādēm vispārējas tautsaimnieciskas nozīmes pakalpojuma pilnvarojuma uzlicējs ir Nacionālais veselības dienests (turpmāk – NVD), kurš nodrošina VTNP lēmuma nosacījumu izpildes uzraudzību, noteikumu projekts papildina MK noteikumus Nr.870 ar jaunu 18.1 punktu. Iepriekš minētais punkts nosaka pienākumu finansējuma saņēmējam iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja – NVD, apliecinājumu, ka tas kontrolēs un pārskatīs deleģēšanas līgumā paredzētos atlīdzības (kompensācijas) maksājumus, kā arī novērsīs un atgūs deleģēšanas līgumā paredzēto atlīdzības (kompensācijas) maksājumu pārmaksu,ievērojot Eiropas Komisijas lēmumā Nr. [2012/21/ES](http://eur-lex.europa.eu/eli/dec/2012/21/oj/?locale=LV) noteikto pārbaužu regularitāti, bet ne retāk kā reizi trijos gados un pilnvarojuma akta darbības perioda beigās.

Papildus precizēts MK Noteikumu Nr.870 18.punkts, nosakot, ka pilnvarojuma uzlicējam un atbalsta saņēmējam ir pienākums dokumentāciju par saņemto atbalstu glabāt 10 gadus no pilnvarojuma termiņa beigām, savukārt atbalsta sniedzējam, kas nav pilnvarojuma uzlicējs, bet piešķir komercdarbības atbalstu saskaņā ar šīs nodaļas prasībām, ir pienākums dokumentāciju, kas saistīta ar atbalsta piešķiršanu, glabāt 10 gadus no atbalsta piešķiršanas dienas.1. VTNP paredz atbalstu publisko deleģēto funkciju izpildes nepieciešamās infrastruktūras atbalstam (valsts apmaksāto veselības aprūpes pakalpojumi). Ņemot vērā faktu, ka atbalstu saņēmušās ārstniecības iestādes veic arī ne publiska avota finansētus pakalpojumus (maksas pakalpojumus), MK noteikumu Nr.870 13.- 17.punkts paredz kārtību infrastruktūras izmantošanas atbalstāmo darbību proporciju valsts apmaksāto veselības aprūpes pakalpojumu sniegšanai un citu darbību veikšanai un piemēro to projekta kopējam finansējumam, nosakot publiskā un privātā finansējuma apmēru. Lai mazinātu administratīvo slogu, tiek precizēti MK noteikumu Nr.870 14. un 15.punkti, nosakot, ka finansējuma saņēmējs infrastruktūras izmantošanas proporciju aprēķina un iesniedz sadarbības iestādē:
	1. iesniedzot projekta iesniegumu;
	2. iesniedzot projekta noslēguma maksājuma pieprasījumu;
	3. iesniedzot pēdējo ikgadējo pēcprojekta pārskatu.

Ar šīm izmaiņām tiek mazināts administratīvais slogs gan finansējuma saņēmējam, gan uzraugošajām institūcijām, vienlaikus saglabājot normas būtību – lai publisko pakalpojumu veikšanai nepieciešamais infrastruktūras attīstības atbalsts nepārsniedz šī infrastruktūras izmantošanu valsts apmaksāto veselības aprūpes pakalpojumu un citu darbību (maksas apkalpojumu sniegšanai) proporcijai.1. MK noteikumu Nr.870 esošā redakcijas 19.punkts nosaka kārtību gadījumos, ja projekta ietvaros paredzēts attīstīt infrastruktūru, kuru finansējuma saņēmējs iznomā citai ārstniecības iestādei veselības aprūpes pakalpojumu sniegšana, nosakot, ka infrastruktūras nomas maksas apmērs nepārsniedz saprātīgas peļņas un tādu ārstniecības iestādes izmaksu summu, kuras netiek finansētas no publiskā finansējuma un kuras tieši vai netieši saistītas ar infrastruktūras iznomāšanu. Līdz šim saprātīgas peļņas norma saskaņā ar *Eiropas Komisijas 2011. gada 20. decembra lēmuma Nr.*[*2012/21/ES*](http://eur-lex.europa.eu/eli/dec/2012/21/oj/?locale=LV)*par Līguma par Eiropas Savienības darbību*[*106. panta*](https://likumi.lv/ta/id/287656#p106)*2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* preambulas 21.punktā norādīto tika noteikta ar  apgrozījuma rentabilitātes metodi, aprēķina metodiku nosakot MK Noteikumu Nr.870 19.2.3.apakšpunktā. Proti trīs iepriekšējo gadu (UFG030) Komersantu neto apgrozījums pa darbībasveidiem (NACE 2.red.), (milj.euro) (..(86) Veselībasaizsardzība) (https://data1.csb.gov.lv/pxweb/lv/uzn/uzn\_\_uznemfin\_\_ikgad/UFG030.px/?rxid=e00b1d98-adfc-4db2-a781-076ee6ab1c44) tika attiecināts pret trīs iepriekšējo gadu (UFG040.) Komersantu peļņa vai zaudējumi pēc nodokļiem pa darbības veidiem (NACE 2.red.), (milj. euro) (https://data1.csb.gov.lv/pxweb/lv/uzn/uzn\_\_uznemfin\_\_ikgad/UFG040.px/?rxid=e00b1d98-adfc-4db2-a781-076ee6ab1c44). Attiecīgi peļņas normu nosakot 2020.gadā – 3,43%, 2019.gadā – 3,03%, 2018.gadā – 2,92%, 2017.gadā – 2,5%.

Ārstniecības iestādēm kā VTNP pakalpojumu sniedzējiem par valsts apmaksāto pakalpojumu sniegšanu tiek slēgti deleģējuma līgumi ar NVD. Valsts apmaksāto pakalpojumu tarifi, apmaksas izriet no 2018. gada 28. augusta Ministru kabineta noteikumiem Nr. 555 “Veselības aprūpes pakalpojumu organizēšanas un samaksas kārtība”. Ņemot vērā, ka tarifos nav iestrādāts peļņas procents un amortizācijas izmaksas nav pietiekošas, lai publisko pakalpojumu sniedzējiem - ārstniecības iestādēm ilgtermiņā veidojot uzkrājumus būtu spēja atjaunot infrastruktūru bez publisku līdzekļu līdzfinansējuma, tiek noteikts cits saprātīgās peļņas piešķiršanas mehānisms, proti kā pašu kapitāla atdeves metode. Saprātīga peļņas procents tiek noteiks kā finansiālās rentabilitātes procents pēc nodokļiem (UFG070) Komersantu finanšu analīzes rādītājs atbilstoši saimniecisko darbību statistiskajai klasifikācijai (NACE 2. red) attiecīgajā pārskata gadā (<https://data1.csb.gov.lv/pxweb/lv/uzn/uzn__uznemfin__ikgad/UFG070.px/?rxid=e00b1d98-adfc-4db2-a781-076ee6ab1c44>). Piemēram 2018.gadā – 10,884%, 2017.gadā – 7,717 % un 2016.gadā kā 8,818%.Attiecīgi precizēts MK noteikumu Nr.870 19.2.3.apakšpunkts aizstājot saprātīgas peļņas procenta noteikšanas metodi no apgrozījuma rentabilitātes metodes uz pašu kapitāla atdeves metodi.1. Noteikumu projekts paredz papildināt finansējuma saņēmēju loku ar jaunu iestādi – Neatliekamo medicīniskās palīdzība dienestu, kurš īsteno vienotu valsts politiku neatliekamās medicīniskās palīdzības un katastrofu medicīnas jomā. NMP dienests ir Veselības ministra pakļautībā esoša iestāde. Dienesta darbību nosaka Ministru kabineta 15.12.2009. noteikumi Nr. 1480 [„Neatliekamās medicīniskās palīdzības dienesta nolikums”](http://www.likumi.lv/doc.php?id=202907), kas veic valsts deleģētās funkcijas, vienlīdz ar valsts deleģētajām funkcijām NMPD sniedz arī citus pakalpojumus, par kuriem tiek iekasēta maksa saskaņā ar Ministru Kabineta noteikumiem Nr.712 „[Neatliekamās medicīniskās palīdzības dienesta maksas pakalpojumu cenrādis](https://likumi.lv/ta/id/303222)” (turpmāk – cenrādis).

Maksas cenrādī iekļauti pakalpojumi, kuru izmaksas ir noteiktas saskaņā ar 2011.gada 3.maija Ministru kabineta noteikumiem Nr.333 “*Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”*, kuru III.sadaļa *“Sniegto maksas pakalpojumu izcenojumu noteikšanas metodika”* norāda, ka pakalpojumu cenā nav iekļauts peļņas elements.Atbalsts SAM 9.3.2. ietvaros infrastruktūras attīstībai tiks sniegts tikai NMPD deleģētās valsts funkcijas veikšanai. NMPD nav izskatāms par valsts atbalsta saņēmēju. Attiecīgi noteikumu projekts papildina ar jaunu 22.1 punktu, kurš nosaka, ka atbalsts šo noteikumu 1.pielikuma tabulas 1.2.3.apakšpunktā minētajam finansējuma saņēmējam nav kvalificējams kā valsts atbalsts un atbalsts tiek sniegts tikai tam deleģētās valsts funkcijas veikšanai. Savukārt no MK noteikumu Nr.870 22.punkts tiek papildināts ar atsauci – izņemot šo noteikumu 1.pielikuma 1.2.3.apakšpunktā minētajam finansējuma saņēmējam. Lai nodrošinātu, ka atbalsts SAM 9.3.2. ietvaros nešķērssubsidētu citas darbības, ko veic NMPD, noteikumu projekts nosaka jaunu 22.2 punktu, kurš nosaka, ka NPPD ir pienākums nodrošināt, ka tiek nodalītas izmaksas un darbības valsts deleģēto funkciju īstenošanai no citu (tostarp maksas) pakalpojumu sniegšanas.1. Saskaņā ar grozījumiem Nr.6 darbības programma un papildus piešķirtajām investīcijām COVID-19 krīzes pārvarēšanai precizēts MK noteikumu Nr.870 26.punkts, nosakot, ka atbalstāmas infrastruktūras attīstības atbalstāmās darbības infrastruktūrā, kas daļēji vai pilnībā saistīta ar neatliekamās medicīniskās palīdzības un veselības aprūpes pakalpojumu sniegšanu prioritārajās veselības jomās – sirds un asinsvadu, onkoloģijas, bērnu (sākot no perinatālā un neonatālā perioda) aprūpes, garīgās veselības un ar COVID-19, kā arī citu sabiedrības veselības krīžu saistītajās veselības aprūpes jomās.
2. Šobrīd MK noteikumu Nr.870 27.punkts nosaka, ka projekta vadības nodrošināšanas ietvaros tikai pirmās projektu iesniegumu atlases kārtas finansējuma saņēmējiem ir attiecināmas finansējuma saņēmēja projekta vadības personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata. Šāds nosacījums tika noteikts balstoties uz pieejamo finansējumu visu pirmās projektu iesniegumu atlases kārtas finansējuma saņēmēju vajadzību apmierināšanai, tādejādi nosakot, ka otrās projektu iesniegumu atlases kārtas finansējuma saņēmējam projekta administrēšanas izmaksas jāsedz no privātajiem līdzekļiem.

Ņemot vērā visas izmaksas, kas otrās projektu iesniegumu atlases kārtas finansējuma saņēmējam - VSIA “Paula Stradiņa klīniskās universitātes slimnīca” jāsedz no privātajiem līdzekļiem, lai īstenotu projektu, tai nav pietiekamu privāto finanšu resursu, lai segtu atlīdzību projekta vadībā nodarbinātajiem ar 100% noslodzi uz projektu. Tādejādi tiek noteikts, ka arī 2.kārtas projektu iesniegumu atlases finansējuma saņēmējam t.i., PSKUS, no 2019.gada 28.janvāra, kas ir līguma starp PSKUS un CFLA par projekta īstenošanu parakstīšanas dienas, segt projekta administrēšanas izmaksas un netiešās izmaksas, kuras var tikt segtas no projekta finansējuma, kas radies no citu projekta darbību ietaupījumiem. Atbilstoši Ministru kabineta 2019. gada 13. augusta sēdes protokollēmuma Nr. 34 55.§ *„Informatīvais ziņojums “Par papildu nepieciešamo publisko finansējumu VSIA “Paula Stradiņa klīniskā universitātes slimnīca” jaunā A korpusa būvniecības otrās kārtas infrastruktūras attīstībai””* (turpmāk – 13.08.2019 protokollēmums Nr. 34) sniegtajai informācijai projekta kopējās izmaksās ir iekļautas projekta administrēšanas izmaksas 325 335 euro apmērā (aprēķins veikts projekta vadības (administrēšanas) izmaksām no 01.01.2019 līdz 31.12.2023 (5 gadi) ievērojot ierobežojumu - nepārsniedzot 56 580 euro gadā un iekļaujot netiešo izmaksu likmi 15% apmērā). Noteikumu projekts paredz precizēt MK Noteikumu Nr.870 27.punktu, nosakot, ka gan 1.kārtas, gan otrās kārtas finansējuma saņēmējiem ir attiecināmas administrēšanas izmaksasSaskaņā ar 19.04.2018. Būvniecības valsts kontroles biroja lēmumu Nr. BIS-BK-2.1-2018-290, komersants VSIA “Paula Stradiņa klīniskā universitātes slimnīca” reģistrēta būvkomersanta reģistrā, attiecīgi plānots nodarbināt sertificētu būvuzraugu komandu A korpusa otrās kārtas būvuzraudzības īstenošanai, Būvuzraudzības pakalpojuma īstenošana ar personāla palīdzību būtiski ietaupa pakalpojuma izmaksas, ko var novirzīt citām projekta darbībām. A korpusa otrās kārtas Lielā projekta budžetā būvuzraudzības ārpakalpojuma apmaksai paredzēti 2% no plānotajām būvniecības izmaksām, t.i. 1 369 454 EUR. Ievērojot faktiskās būvuzraudzības izmaksas A korpusa pirmās kārtas projektā, slimnīcas aplēstās būvuzraudzības izmaksas, nodarbinot būvuzraugu komandu uz darba līguma pamata plānotajā 33 mēnešu būvdarbu veikšanas periodā veidotu aptuveni 405 000 EUR (0,6% no plānotajām būvniecības izmaksām). Tādejādi nepieciešams noteikt, ka projektos būvuzraudzības izmaksas ir attiecināmas ne tikai kā pakalpojumu izmaksas, bet arī kā finansējuma saņēmēja algota personālā atlīdzības izmaksas. MK noteikumu Nr.870 34.2.apakšpunkts papildināts ar nosacījumu, ka pārējās tiešās attiecināmās izmaksas ir attiecināmas, ja tās radušās ievērojot publisko iepirkumu jomu regulējošos normatīvos aktus, izņemot MK Noteikumu Nr.870 28.1.apakšpunktā minētās būvuzraudzības izmaksas, kuras ir attiecināmas arī kā projekta tiešā personāla tiešās atlīdzības izmaksas. Noteikumu projekta 20.punkts papildina MK noteikumus Nr.870 ar VIII sadaļu “VIII. Noslēguma jautājums” un 47.punktu, kas paredz, ka PSKUS projekta administrēšanas izmaksas ir attiecināmas no 2019.gada 28.janvāra.1. Ņemot vērā jauno 25.6.apakšpunktā minēto atbalstāmo darbību - operatīvo medicīnisko transportlīdzekļu iegāde un piegāde, un [32.1 punktā](https://likumi.lv/ta/id/287656#p31) minēto izmaksu pozīciju - operatīvo medicīnisko transportlīdzekļu iegādi un piegādi un aprīkošanu saistītie izdevumi, tehniski precizēts MK noteikumu Nr.870 34.punkts.
2. Saskaņā ar grozījumiem Nr.6 darbības programma un papildus piešķirtajām investīcijām COVID-19 krīzes, kā arī saskaņā ar Eiropas Parlamenta un Padomes Regulas (ES) Nr. 1303/2013 ( 2013. gada 17. decembris ), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 65.panta 10.punkta otrā rindkopā noteikto, proti: *atkāpjoties no 9. punkta, izdevumi, kas paredzēti darbībām, ar kurām tiek veicināta spēja reaģēt uz krīzi, saistībā ar Covid-19 uzliesmojumu ir attiecināmi, sākot no 2020. gada 1. februāra*, precizēts MK noteikumu Nr.870 37.punkts, kurš nosaka, ka projekta izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās no šo noteikumu spēkā stāšanās dienas, papildinot, ka projekta izmaksas, kas paredzētas darbībām, ar kurām tiek veicināta spēja reaģēt uz krīzi saistībā ar Covid-19 uzliesmojumu ir attiecināmas sākot no 2020. gada 1. februāra. Tādejādi papildus piešķirtais finansējumus SIA “Rīgas Austrumu klīniskā universitātes slimnīca” stacionāra “Gaiļezers” 9.korpusa atjaunošanai, SIA “Rīgas Psihiatrijas un narkoloģijas centrs” multifunkcionāla ambulatorā centra būvniecībai, SIA “Rīgas Austrumu klīniskā universitātes slimnīca” stacionāra “Latvijas Onkoloģijas centrs” pārbūvei un NMPD operatīvo medicīnisko transportlīdzekļu autoparka atjaunošanai ir papildus piešķirtais finansējums, kas ir attiecināmas sākot no 2020. gada 1. februāra.

Kopumā minētie apjomīgie grozījumi ir vērsti uz labāku SAM 9.3.2. mērķa sasniegšanu un iznākumu rādītāju sasniegšanu. Grozījumi prasīs izmaiņas īstenošanā esošajos projektos, uz kuriem attiecināmās izmaiņas.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē tika iesaistīta Veselības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt |  Tiesiskais regulējums ietekmē ārstniecības iestādes. |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3.  | Administratīvo izmaksu monetārs novērtējums | Noteikumu projekts šo jomu neskar. |
| 4.  | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 14 730 015 | 373 574 | 32 873 452 | 28 595 627 | 22 168 779 | 28 729 462 | 26 545 915 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 17 310 433 | 953 605 | 42 939 983 | 36 271 362 | 29 473 149 | 45 963 441 | 38 946 506 |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -2 580 419 | -580 032 | -10 066 532 | -7 675 735 | -7 304 371 | -17 233 980 | -12 400 591 |
| 3.1. valsts pamatbudžets | 0 | 0 | 0 | 0 |  | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši šobrīd MK noteikumu Nr.870 9.punkta spēkā esošai redakcijai SAM 9.3.2. pieejamais kopējais attiecināmais finansējums projektu iesniegumu atlases 1.kārtas un 2.kārtas ietvaros ir 174 059 880 euro, tai skaitā Eiropas Reģionālās attīstības fonda (turpmāk – ERAF) finansējums – 134 877 139 euro un nacionālais finansējums – 39 182 741 euro (maksimālais valsts budžeta finansējums – 29 753 420 euro un minimālais privātais finansējums 9 429 321 euro):- projektu iesniegumu atlases 1.kārtas ietvaros pieejamais kopējais attiecināmais finansējums ir 82 991 202 euro, tai skaitā ERAF finansējums – 70 542 521 euro un nacionālais finansējums – 12 448 681 euro (valsts budžeta finansējums – 7 469 208 euro un privātais finansējums – 4 979 473 euro);- projektu iesniegumu atlases 2.kārtas ietvaros pieejamais kopējais attiecināmais finansējums ir 91 068 678 euro, tai skaitā ERAF finansējums – 64 334 618 euro un nacionālais finansējums – 26 734 060 euro (valsts budžeta finansējums – 22 284 211 euro un privātais finansējums 4 449 849 euro).Bet ņemot vērā noteikumu projekta paredzētus grozījumus par papildus finansējuma piesaisti 1.kārtas un 2.kārtas projektu iesniegumu atlases pieejamais kopējais attiecināmais finansējums ir 299 726 757 *euro* (tai skaitā virssaistību finansējums 44 059 574 *euro*), tai skaitā Eiropas Reģionālās attīstības fonda finansējums – 219 066 247 *euro* (tai skaitā virssaistību finansējums 37 450 638 *euro*)  un nacionālais finansējums – 80 660 510 *euro*, tai skaitā maksimālais valsts budžeta finansējums – 67 637 883 *euro* (tai skaitā virssaistību finansējums 4 949 362 *euro*) un minimālais privātais finansējums 13 022 627 *euro (*tai skaitā virssaistību finansējums 1 659 574 *euro*):* pirmās projektu iesniegumu atlases kārtas ietvaros pieejamais kopējais attiecināmais finansējums ir 159 279 635 *euro* (tai skaitā virssaistību finansējums 44 059 574 *euro*) , tai skaitā Eiropas Reģionālās attīstības fonda finansējums – 135 387 689*euro*  (tai skaitā virssaistību finansējums 37 450 638 *euro*)  un nacionālais finansējums – 23 891 946 *euro*, tai skaitā valsts budžeta finansējums – 15 319 168 *euro*  (tai skaitā virssaistību finansējums līdz 4 949 362 *euro*) un privātais finansējums – 8 572 778 *euro* (tai skaitā virssaistību finansējums 1 659 574 *euro*):
	+ pirmās projektu iesniegumu atlases 1.apakškārtas ietvaros kopējais attiecināmais finansējums ir 108 637 965 *euro*, tai skaitā Eiropas Reģionālās attīstības fonda finansējums – 92 342 269 *euro* un nacionālais finansējums – 16 295 696 *euro* (maksimālais valsts budžeta finansējums – 9 777 417 *euro* un minimālais privātais finansējums 6 518 279 *euro*);
	+ pirmās projektu iesniegumu atlases 2.apakškārtas ietvaros kopējais attiecināmais finansējums ir 50 641 670 *euro*, tai skaitā virssaistību finansējums 44 059 574 *euro*) tai skaitā Eiropas Reģionālās attīstības fonda finansējums – 43 045 420 *euro*  (tai skaitā virssaistību finansējums 37 450 638 *euro*)  un nacionālais finansējums – 7 596 250 *euro, tai skaitā* valsts budžeta finansējums – 5 541 751 *euro*  (tai skaitā virssaistību finansējums līdz 4 949 362 *euro*) un privātais finansējums – 2 054 499 *euro* (tai skaitā virssaistību finansējums 1 659 574 *euro*):
* otrās projektu iesniegumu atlases kārtas ietvaros pieejamais kopējais attiecināmais finansējums ir 140 447 122 *euro*, tai skaitā Eiropas Reģionālās attīstības fonda finansējums – 83 678 558 *euro* un nacionālais finansējums – 56 768 564 *euro* (valsts budžeta finansējums – 52 318 715 *euro* un privātais finansējums 4 449 849 *euro*).

Finansējums SAM 9.3.2. projektu iesniegumu atlases 1.kārtas 1.apakškārtas un 2.apakškārtas (izņemot Neatliekamās medicīniskās palīdzības dienesta projektam) projektiem un 2.kārtas PSKUS projektam ir plānots CFLA apakšprogrammā 62.08.00 “Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2014-2020)”.Pēc papildus nepieciešamā finansējuma piešķiršanas CFLA un Veselības ministrija (attiecībā uz NMPD) normatīvajos aktos noteiktajā kārtībā iesniegs Finanšu ministrijā pieprasījumu apropriācijas pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tiesību akta projekts nodrošina ātrāku un kvalitatīvāku SAM 9.3.2. mērķu sasniegšanu un pakalpojumu pieejamību sabiedrības interesēs un tam nav ietekmes uz sabiedrības interesēm un pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – CFLA. Projekta iesniedzējs un finansējuma saņēmēji ir ārstniecības iestādes. |
| 2.  | Projekta izpildes ietekme uz pār­valdes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3.  | Cita informācija | Nav.  |

Veselības ministre I. Viņķele

Vīza: Valsts sekretāre D. Mūrmane - Umbraško

Tomsone 67876181

Agnese.Tomsone@vm.gov.lv

1. FM jāsagatavo priekšlikumi atbalstīto pasākumu finansēšanaino ES fondu virssaistībām vēl indikatīvi par 71 milj. *euro*, nodrošinot pēc iespējas samērīgu virssaistību sadalījumu starp dažādiem ES fondiem, kā arī attiecīgi samazinot no valsts budžeta finansējamo pasākumu apjomu. [↑](#footnote-ref-1)